4G gir god sikkerhet, 5G gir bedre sikkerhet – og vil bli enda sikrere i fremtiden. Som operatør bygger og drifter Telenor nettverkene i samsvar med gjeldende lover, forskrifter og krav fra myndighetene, samt høye forventninger og krav fra kundene. Hele tiden gjøres dette med et kontinuerlig fokus på sikkerhet. I desember 2019 ble det besluttet at Ericsson skal modernisere og bygge Telenors 5G-radionett. Valget falt på Ericsson etter en omfattende anbudsprosess, hvor det ble lagt vekt på faktorer som teknisk kvalitet, evne til å innovere og modernisere mobilnettet, kommersielle betingelser, i tillegg til grundige sikkerhetsvurderinger. Det er viktig å understreke at det er Telenor Norge som bygger og selv drifter et mobilnett i verdensklasse, med god kontroll på utstyret, et høykompetent sikkerhetsmiljø og en omfattende og god sikkerhetsovervåking i bunn. Som med dagens 4G-nett, vil også 5G ha kryptering av all trafikk på mobilnettet. Størstedelen av sikkerhetstruslene vil derfor være knyttet til programvaren i driftssystemene og de tilkoblede enhetene, samt kunnskapsnivået til brukerne. Les mer om 5G-sikkerheten her